Αγαπητοί συνάδελφοι έπειτα από ερώτηση συναδέλφου σχετικά με την εργασία κατά την 6η μέρα σε 5νθήμερη απασχόληση σε σχέση με το Άρθρο 1 του Ν.3385/19-8-2005, θεώρησα σωστό να ανοίξω νέο θέμα με σχετικό τίτλο. Προσπάθησα να προσαρμόσω τα προϋπάρχοντα ισχύοντα με τον Ν.3385/2005 . Αμοιβή 6ης μέρας με 5νθήμερη εβδομαδιαία απασχόληση. Η 6η ημέρα της εβδομάδας (π.χ. Σάββατο ή άλλη μέρα της εβδομάδας) σύμφωνα με το Άρθρο 6 της από 26/2/75 ΕΓΓΣΣΕ (ΔΕΝ 1975, σελ.179), που κυρώθηκε με τον Ν.133/75 (ΔΕΝ 1975 σελ.894) "περί 5νθήμερης εβδομαδιαίας απασχόλησης", αποτελεί ημέρα ανάπαυσης και από πλευράς αμοιβής θεωρείται (πλασματικά) ως εργάσιμη (Α.Π. 4068/86 ΔΕΝ 1987 σελ.458). Η απασχόληση του μισθωτού κατά την 6η ημέρα της εβδομάδας υπό καθεστώς 5νθήμερης εβδομαδιαίας απασχόλησης, που αποτελεί ημέρα εβδομαδιαίας ανάπαυσης, επιτρέπεται μόνο ΚΑΤ'ΕΞΑΙΡΕΣΗ, εφόσον συντρέχουν οι προϋποθέσεις του Άρθρου 659 του Α.Κ. Για τυχόν ΕΚΤΑΚΤΗ απασχόληση μισθωτού την 6η μέρα της εβδομαδιαίας απασχόλησης ο εργοδότης οφείλει να του καταβάλει: 1. Το ημερομίσθιο ή το 1/25 του μισθού, ανάλογα με τις ώρες απασχόλησης, εφόσον το σύνολο των ωρών απασχόλησης του 5νθημέρου δεν υπερβαίνει το συμβατικό ωράριο των 40 ωρών. 2. Προσαύξηση 25% (υπερεργασία) για κάθε ώρα πέραν των 40 ωρών και μέχρι 45. 3. Προσαύξηση 50% αν οι πέραν των 45 ωρών έχουν δηλωθεί στην επιθεώρηση εργασίας (παρ.2 και 3 του Ν.3385/2005) ή προσαύξηση 100% βάσει των παραγράφων 4 και 5 του Ν.3385/2005, οι οποίες αποτελούν κατ'εξαίρεσιν υπερωρίες (πρώην παράνομες). Η 6η ημέρα της εβδομάδας επί 5νθημέρου εργασίας δεν θεωρείται ως ημέρα αργίας και σε περίπτωση απασχόλησης κατ'αυτή, δεν γεννάται θέμα λήψεως προσαύξησης 75% κατ' αυτή (Μον.Πρ.Άρτας 52/95 ΔΕΝ 1995 σελ.1367). Η εφαρμογή της αμοιβής της 6ης μέρας στο 5νθήμερο μπορεί να έχει εφαρμογή μόνο στις έκτακτες περιπτώσεις απασχόλησης, ενώ σε περίπτωση παράβασης των διατάξεων περί 5νθημέρου θα πρέπει η αμοιβή να αντιμετωπίζεται με βάση τις διατάξεις που ισχύουν για τους απασχολούμενους με σύστημα 6ήμερης εβδομαδιαίας εργασίας. Πάμε στην νομολογία τώρα. Α. η ΤΑΚΤΙΚΗ παρεχόμενη εργασία κατά την 6η ημέρα επί 5νθήμερης απασχόλησης ΔΕΝ προστίθεται στις 40 ώρες της υπόλοιπης εβδομάδας και κατά συνέπεια η 6η ημέρα της εβδομάδας αμείβεται με τις διατάξεις τους αδικαιολόγητου πλουτισμού (Α.Π. 1075/95 ΔΕΝ 1995 σελ.1364, Α.Π. 1164/95 ΔΕΝ 1995 σελ.1366, Εφ.Αθηνών 5478/98 Ε.Α.-Ε.Δ. 1999 σελ.305, Α.Π. 967/98 ΔΕΝ 1999 σελ.362). Β. Ο μισθωτός που απασχολείται την 6η ημέρα της εβδομάδας εφόσον ισχύει το σύστημα της 5νθήμερης εργασίας, δικαιούται να λάβει πέρα από το μισθό του και το 1/25 του μισθού, κατά τις διατάξεις του αδικαιολόγητου πλουτισμού (Άρθρο 904 του Α.Κ.) ο οποίος συνίσταται στην ωφέλεια που απεκόμισε ο εργοδότης εκ της μη απασχολήσεως άλλου εργαζόμενου κατά την ημέρα αυτή (Α.Π. 1164/95, Α.Π. 353/95, Α.Π.1017/95, Εφ.Αθηνών 5801/96, Εφ.Πειραιά 132/96, Α.Π.804/2003). (Πρακτικός οδηγός εργατικών ασφαλιστικών θεμάτων pim, έκδοση 2004, σελ.Ε180-182). Βλέπουμε λοιπόν ότι όταν η απασχόληση κατά την 6η μέρα είναι έκτακτη, τότε οι ώρες της έκτης ημέρας αντιμετωπίζονται ως υπερωρίες και προστίθενται στις ώρες τις εβδομάδας, όμως όταν η απασχόληση κατά την 6η ημέρα είναι τακτική τότε έχουμε αφ'ενός καταστρατήγηση του 5νθημέρου από τον εργοδότη αλλά αφετέρου ο εργοδότης δεν πληρώνει υπερωρίες αλλά απλές ωρομισθίες. Ο εργαζόμενος βέβαια αν θέλει μπορεί να αρνηθεί να παρέχει τις υπηρεσίες του κατά την 6η μέρα αν ο εργοδότης του το ζητάει τακτικά και αν στην σύμβαση εργασίας βάσει του Π.Δ.156/94 έχει συμφωνηθεί αμοιβαία παροχή εργασίας σε 5νθήμερη βάση. Ο Δ.Καραγιάννης (Εργατικά-Μισθοδοσίες-Ασφαλιστικά, έκδοση 2004 σελ.69) γράφει: "Αν όμως τακτικά απασχολείται το προσωπικό τα Σάββατα (σ.σ. νομίζω ότι εννοεί την 6η μέρα γενικά) τότε υπάρχει ο κίνδυνος να θεωρηθεί ότι καταστρατηγήθηκε το 5νθήμερο με επαναφορά του 6ημέρου και να καταβληθεί στο προσωπικό προσαύξηση 150% (σ.σ.100% βάσει του νέου νόμου) λόγω παράνομων υπερωριών για τις επιπλέον ώρες που απασχολήθηκε στη διάρκεια του 5νθημέρου (εκτός και αν τηρήθηκαν οι διατυπώσεις για τη νομιμότητα της υπερωριακής απασχόλησης). doctor 

Αμοιβή 6ης μέρας σε 5νθήμερο
... μπορεί να υποβληθεί ατομικός πίνακας αλλαγής ωραρίου για εργασία το Σάββατο 27/6 και ρεπό την παρασκεύη 3/7 ??? ο υπάλληλος είναι μισθωτός με 25 ασφαλιστικά πλήρη απασχ. πόσα ένσημα θα έχει ο ιούνιος και πόσα ο ιούλιος ??? τι παίζει με την προσαύξηση της αμοιβής λόγω 6ης μέρας ??  

Η νομολογία λοιπόν πάντα δικαιώνει αυτόν που εργάζεται 5-ήμερο(παλαιότερα και τώρα)με προσαύξηση 25% ή 150%(100%) κατά την 6η ημέρα Ιδιαίτερα όλες οι αποφάσεις δικαστηρίων μετά το 1999 είναι θετικές ως προς τον εργαζόμενο. Ο νέος νόμος 3385/19-8-2005 δίνει τις ανάλογες με τις τελευταίες αποφάσεις των δικαστηρίων, προσαυξήσεις ( για την προώθηση της απασχόλησης), αφού προσανατολίζεται στην απασχόληση όσο δυνατόν περισσότερων εργαζομένων. 

Αυτό το ".....όσο δυνατόν περισσότερων...." που το βρήκε καλέ! στο παρακάτω; 

Ειναι καλύτερα να μεταφεθεί η πολύ καλή απάντηση/μελέτη του doctor και στην ενοτητα Αρθρα μελετες . Επι της ουσίας παντως διαφωνώ ,αλλα επειδη δεν βγαζουμε άκρη αναφερω μόνο ότι οι αποφάσεις του ΑΠ ειναι αντιθετες . cel 

ΕΦ.ΠΕΙΡΑΙΑ 1032/2005 Πρόεδρος: Γ.Γεωργάτος, Πρόεδρος Εφετών Εισηγήτρια: Α. Πάνταινα, Εφέτης Δικηγόροι: Π.Μαρκέτος, Α.Βρεττός Σύστημα πενθήμερης εβδομαδιαίας εργασίας. Εξαήμερη Απασχόληση κατ’ ανατροπή του συστήματος. Υπολογισμός υπερεργασίας και υπερωριακής απασχόλησης. Με τη σταθερή και συνεχή απασχόληση του εργαζομένου 6 ημέρες εβδομαδιαίως, ανατρέπεται στην πράξη σιωπηρώς το νόμιμο σύστημα της πενθήμερης εβδομαδιαίας εργασίας και δεν μπορούν να ισχύσουν υπέρ του κατά τον αντίστοιχο χρόνο οι ευνοϊκότερες ρυθμίσεις του συστήματος της εξαήμερης εργασίας ως προς τον υπολογισμό του χρόνου υπερεργασίας και υπερωριακής απασχόλησης. Δηλαδή, οι ώρες εργασίας κατά την έκτη ημέρα της εβδομάδας δε συναριθμούνται με τις ώρες εργασίας κατά τις εργάσιμες ημέρες της εβδομάδας για τον υπολογισμό της υπερεργασίας. Και τούτο διότι υπερεργασία νοείται μόνον κατά τις εργάσιμες ημέρες της εβδομάδας, οι δε εργασία κατά την έκτη ημέρα της εβδομάδας αποτελεί άκυρη παροχή εργασίας, για την οποία οφείλεται στον εργαζόμενο για τις 8 πρώτες ώρες του κανονικού συνήθους ωραρίου του η αμοιβή που θα κατέβαλε ο εργοδότης σε άλλο εργαζόμενο με τα αυτά προσόντα και ικανότητες στο πλαίσιο έγκυρης παροχής εργασίας. Δηλαδή ο εργαζόμενος κατά την ημέρα της πρόσθετης ανάπαυσής του δικαιούται να λάβει πέρα από το μισθό του, που αντιστοιχεί σε πενθήμερη εβδομαδιαία απασχόληση, και το 1/25 μόνον του μηνιαίου μισθού του, κατά τις διατάξεις των άρθρων 904 επ. Α.Κ. για τον αδικαιολόγητο πλουτισμό. Επίσης: 1) Δεν αποτελεί υπερωριακή απασχόληση η εργασία κατά την 9η ώρα, αλλά υπερεργασία [Α.Π.119/97 ΕΕργΔ 1998,519]. 2) Η εργασία κατά την 6η ημέρα της εβδομάδος που συμφωνήθηκε ως ημέρα πρόσθετης ανάπαυσης των μισθωτών, δεν αποτελεί υπερεργασία ούτε υπερωριακή απασχόληση μέχρι τις 8 ώρες, δηλαδή οι ώρες εργασίας κατά την έκτη ημέρα της εβδομάδας δεν συναριθμούνται με τις ώρες εργασίας κατά τις εργάσιμες ημέρες της εβδομάδας για τον υπολογισμό της υπερεργασίας, αφού υπερεργασία νοείται μόνο κατά τις εργάσιμες ημέρες της εβδομάδας [Α.Π. 1164/1995 ΕΕργΔ 2000 σελ.275, Ειρ.Πατρών 1071/1997 ΕΕργΔ 1998 σελ.613]. Πηγή: Νομολογία Εργατικού Δικαίου, Δ.Ε.Ε. 3/2006 σελ.315-317. doctor 

Για δείτε και την απόφαση 854/2005 τμ.Β1 του Αρείου Πάγου στο ΔΕΝ 1469..... έχει και άλλα ενδιαφέροντα. 

Α.Π. 45/2006 ....Περεταίρω, όπως προκύπτει από τις διατάξεις των άρθρων 1 παρ.2 του Ν.435/76 και 6 της από 14/2/84 Ε.Γ.Σ.Σ.Ε., για την εργασία των υπαγομένων στο σύστημα της πενθήμερης εργασίας μισθωτών, που παρέχεται κατά το Σάββατο και δεν υπερβαίνει το ανώτατο όριο ημερήσιας απασχόλησης, το οποίο σύμφωνα με τα άρθρα 1 και 9 παρ.1 του Ν.Δ.1037/71 καθορίσθηκε σε οκτώ ώρες, οφείλεται αποζημίωση κατά τις διατάξεις του αδικαιολογήτου πλουτισμού (Αρθρο 904 Α.Κ.) ενώ για την εργασία που παρέχεται πέραν του οκταώρου, η οποία αποτελεί υπερωρία, οφείλεται αμοιβή κατά τις περί αυτής διατάξεις (αναιρεί την υπ'αρ.2796/2002 Αποφ.Εφ.Αθηνών). Πηγή: Δ.Ε.Ν.1472/2006 [1 Ιουνίου 2006], σελ.615 doctor 

331/2003 ΑΠ (332089) (Α΄ ΔΗΜΟΣΙΕΥΣΗ ΝΟΜΟΣ, ΕΕΡΓΔ 2004/863) Κλαδική σ.σ.ε. για τους όρους αμοιβής και εργασίας των απασχολουμένων στις εμπορικές επιχειρήσεις όλης της χώρας. Αφορά και τους εργαζομένους οι οποίοι απασχολούνται στα σούπερ μάρκετ και δη όλους τους απασχολουμένους στα ανωτέρω καταστήματα ανεξαρτήτως του τόπου όπου αυτοί παρέχουν την εργασία τους, δηλ. εντός των ανωτέρω καταστημάτων ή σε χώρους εκτός αυτών, συνεπώς (αφορά) και τους νυχτοφύλακες, οι οποίοι έχουν αναλάβει αντί μισθού τη φύλαξη καταστημάτων, εγκαταστάσεων, αποθηκών κλπ. εμπορικών επιχειρήσεων που διατηρούν και εκμεταλλεύονται καταστήματα σούπερ μάρκετ. Οι φύλακες και νυχτοφύλακες των πάσης φύσεως επιχειρήσεων, συνεπώς και των εμπορικών επιχειρήσεων εργάζονται νομίμως και τις Κυριακές. Συνέπειες απασχόλησης των ανωτέρω σε ημέρα αναπληρωματικής εβδομαδιαίας ανάπαυσης (ρεπό). Υπερεργασία. Εννοια. Δεν θεωρείται υπερεργασία η πέραν των 40 ωρών εργασία η οποία παρασχέθηκε σε μη εργάσιμες ημέρες, δηλ. κατά Σάββατο ή Κυριακή ή καθ΄ημέρα αναπληρωματικής εβδομαδιαίας αναπαύσεως και επομένως ο εργασθείς τέτοιες ημέρες δεν δικαιούται πρόσθετης αμοιβής (δηλ. ωρομίσθιο ή προσαύξηση 25%), αλλά μόνο αποζημίωση κατά τις διατάξεις περί αδικαιολογήτου πλουτισμού και πολύ περισσότερο δεν δικαιούται σωρευτικώς και πρόσθετη αμοιβή για υπερεργασία και αποζημίωση για την τυχόν παράνομη απασχόλησή του κατά την Κυριακή ή κατά την ημέρα αναπληρωματικής εβδομαδιαίας ανάπαυσης. doctor 

33/2004 ΑΠ (342975) Εργασία κατά τις ημέρες της Κυριακής και του Σαββάτου, της τελευταίας ως 6ης ημέρας της εβδομάδας υπό καθεστώς 5νθήμερης εβδομάδας εργασίας. Δεν αποτελεί υπερεγασιακή ή υπερωριακή εργασία. Η υπερεργασιακή απασχόληση υπολογίζεται μόνο κατά τις εργάσιμες ημέρες της εβδομάδας, στις οποίες δεν συγκαταλέγεται και το Σάββατο υπό καθεστώς 5νθήμερης εβδομάδας εργασίας. doctor 

Τι λέτε γι' αυτό; Σε περίπτωση εργασίας την 6η ημέρα επί πενθημέρου εβδομαδιαίας εργασίας, δεν θα πρέπει - μαζί με το αίτημα για εργασία Σαββάτου - να γίνει αναγγελία νέου προγράμματος εργασίας στο ΣΕΠΕ όπως προβλέπουν οι διατάξεις του Ν. 2874/2000 Αρθρο 16 παρ. 5 και όπως τελευταία τροποποιήθηκε με το Νόμο 3518/2006; Ακολούθως δεν θα πρέπει στο νέο πρόγραμμα που θα καταθέσουμε να δηλώσουμε την ημέρα Δευτέρα που ακολουθεί του Σαββάτου ως ημέρα ανάπαυσης σύμφωνα με τις διατάξεις της Αποφ.16182/14.09.83 που κηρύττει ως εκτελεστή την με αρ.25/83 απόφαση του ΔΔΔΔ Αθηνών και αφορά την καθιέρωση 40ώρου και πενθήμερης εβδομαδιαίας εργασίας και προβλέπει στο άρθρο στ) Στις επιχειρήσεις πενθήμερης λειτουργίας οι δύο ημέρες εβδομαδιαίας ανάπαυσης πρέπει να είναι συνεχόμενες και να περιλαμβάνουν πάντοτε την Κυριακή -κήρυξη υποχρεωτικής με Απόφ 17958/83 ΦΕΚ 688, τεύχος Β της 30.11.83- Η 6η ημέρα εργασίας επί πενθημέρου πληρώνεται σύμφωνα με τις διατάξεις του αδικαιολόγητου πλουτισμού και δίνεται η Δευτέρα που ακολουθεί ως ημέρα ανάπαυσης. 

Απο το ΔΕΝ 1496 (7/2007) Μον. Πρωτοδικείο ΑΘΗΝΩΝ "...για την εξεύρεση της αμοιβής για απασχόληση κατά το Σάββατο ή άλλη ημέρα ανάπαυσης λόγω πενθημέρου , οι ώρες απασχόλησης κατ αυτήν θα πρέπει να πρστεθούν στις ώρες απασχόλησης των υπόλοιπων 5 ημερών της εβδομάδας, οπότε από την συναρίθμηση αυτή είναι δυνατόν α)είτε να μην σημειώνεται υπερβαση του ισχύοντος βάσει της ΕΓΣΣΕ εβδομαδιαίου ωραρίου των 40 ωρών, οπότε οι ώρες της εργασίας του Σαββάτου αμείβονται με το καταβαλλόμενο ωρομίσθιο απλό, χωρίς δηλαδή προσαύξηση β) είτε μετά την ισχύ του Ν. 3385/05 να σημειώνεται υπέρβαση του εβδομαδιαίου 40ωρου και μέχρι 45 ώρες οπότε η απσχόληση αυτή (41 έως 45 ώρες) συνιστά υπερεργασία κατά την έννοια της ΕΓΣΣΕ της 26-2-75, η οποία αμείβεται με το καταβαλλόμενο ωρομίσθιο προσαυξημένο κατά 25% ή να σημειώνεται υπέρβαση και της νόμιμης εβδομαδιαίας εργασίας 45 ερών, οπότε η περαν των 45 ωρών απασχόληση του Σαββάτου συνιστά υπερωρία, αμειβόμενη ανάλογα με το χαρακτήρα της ως νόμιμης ή παράνομης. Επομένως οι ώρες απασχόλησης του Σαββάτου προσμετρώνται στις ώρες των υπόλοιπων πέντε εργάσιμων ημερών της εβδομάδας προκειμένου να εξευρευθεί ο συνολικός εβδομαδιαίος χρόνος και να διαπίστωθεί ετσι αν υπάρχει υπερβαση του ισχύοντος εβδομαδιαίου ωραρίου, με συνέπεια την καταβολή αμοιβής υπερεργασίας ή υπερωρίας..." 

Έχουν μπερδέψει τα μπούτια τους, και η νομοθετική, και η εκτελεστική, αλλά και η δικαστική (απ'ότι βλέπω) εξουσία. Σε τέτοια περίπτωση κάντε ό,τι σας φωτίσει ο Θεός (αν ξέρει κι αυτός)... doctor 

Από το ΔΕΝ 1496/1.7.2007 (σελ.842): Η απασχόληση κατά την έκτη ημέρα δεν δεν εξομοιώνεται με απασχόληση κατά την Κυριακή και έτσι: α) δεν γεννάται δικαίωμα λήψης προσαύξησης 75% επί του νομίμου ημερομισθίου, όπως συμβαίνει για την Κυριακή β) δεν γεννάται θέμα χορήγησης αναπληρωματικής ανάπαυσης, υποχρέωση, η οποία θεσπίζεται κατά γενικό τρόπο μόνο για την απασχόληση κατά την Κυριακή (ΒΔ 748/66). doctor 

Τρέλας το ανάγνωσμα (συνέχεια): Α.Π.1129/2007 (επικυροί την 571/2006 Εφ.Αθηνών) Μόνον για την υπερωριακή απασχόληση απαγορεύεται ο συμβατικός καταλογισμός (συμψηφισμός) της αμοιβής (για την απασχόληση αυτή) στις υπέρτερες των νομίμων καταβαλλόμενες αποδοχές. Επιτρεπτός ο συμβατικός καταλογισμός (συμψηφισμός) της αμοιβής υπερεργασίας, καθώς και της αμοιβής για την απασχόληση κατά το νόμιμο ωράριο κατά το Σάββατο, ως έκτη ημέρα επί πενθημέρου εργασίας. [...] Εξ άλλου, είναι έγκυρη η συμφωνία ότι η αξίωση του μισθωτού για την απασχόλησή του εντός του νομίμου ωραρίου κατά τα Σάββατα, ως έκτης ημέρας υπό το σύστημα της πενθήμερης εβδομαδιαίας εργασίας, συμψηφίζεται με τις υπέρτερες των νομίμων καταβαλλόμενες αποδοχές. Πηγή: Δελτίο Εργατικής Νομοθεσίας (Δ.Ε.Ν.), τεύχος 1497/16.7.2007, σελ.897-898 

ΠΟΥ... ΕΙΝΑΙ Η ΜΠΑΛΑ....;;; Πενθήμερο ξυλουργών και λογιστών Διάταξη αρθρ. 2 της Π.Ν.Π. 29.12.80 περί δυνατότητος καθιερώσεως πενθημέρου στον ιδιωτικό τομέα. - Για τους ξυλουργούς έχει καθιερωθεί πενθήμερο. - Εάν οι λογιστές και βοηθοί απασχολούνται σε επιχείρηση με πενθήμερο, ισχύει και γι' αυτούς το πενθήμερο, με τις ίδιες προϋποθέσεις. - Διάρκεια εβδομαδιαίας εργασίας - αμοιβή υπερεργασίας κλπ. - Η εργασία της 6ης ημέρας δεν συνυπολογίζεται για τον προσδιορισμό των ωρών υπερεργασίας. - Αμοιβή κατά τον αδικαιολόγητο πλουτισμό. Αρείου Πάγου 950/2004 (Τμ. Β2) Εισηγητής: ΣΠΥΡ. ΚΟΛΥΒΑΣ Δικηγόροι: Αποστ. - Κωνσταντίνος Κωνσταντινίδης - Θεοφ. Αρχιμανδρίτης Κατά το άρθρο 2 παράγρ. 1 της από 29.12.80 Πράξεως Νομοθετικού Περιεχομένου, που κυρώθηκε με το Ν. 1157/81, κατά τη διαδικασία του Ν. 3299/55 «περί του τρόπου ρυθμίσεως των συλλογικών εργατικών διαφορών εργασίας κλπ.» προκειμένου περί μισθωτών υπαγομένων στο νόμο αυτό, πλην μισθωτών του δημοσίου, των ΟΤΑ και των ΝΠΔΔ, δύναται να καθιερούται σύστημα εβδομαδιαίας εργασίας πέντε εργασίμων ημερών, άνευ μειώσεως του κατά περίπτωση ισχύοντος ή εφαρμοζομένου ωραρίου εβδομαδιαίας εργασίας. Σε εφαρμογή της παραπάνω διατάξεως, με την από 18.4.84 ΣΣΕ που καταρτίσθηκε μεταξύ του Συνδέσμου Ελληνικών Βιομηχανιών, της Πανελλήνιας Ομοσπονδίας Βιοτεχνικών Σωματείων επεξεργασίας ξύλου, της Ομοσπονδίας Οικοδόμων και συναφών επαγγελμάτων ξύλου, η οποία δημοσιεύθηκε στην Εφημερίδα της Κυβερνήσεως (ΦΕΚ Β 329) με την 15318/25.5.84 απόφαση του Υπουργού Εργασίας, ως και την 43/87 απόφαση του ΔΔΔΔ Αθηνών,καθιερώθηκε πενθήμερη εβδομαδιαία εργασία για τους εργατοτεχνίτες που απασχολούνται σε επιχειρήσεις επεξεργασίας και κατεργασίας ξύλου, ενώ με τις 146/84 και 3/87 αποφάσεις του ΔΔΔΔ Αθηνών<a name=y16> ορίστηκε ότι στους λογιστές και βοηθούς λογιστές που απασχολούνται σε επιχειρήσεις κλπ., στο προσωπικό των οποίων έχει καθιερωθεί με ΣΣΕ ή Διαιτητική Απόφαση ή οποιαδήποτε ρύθμιση πενθήμερη εβδομαδιαία εργασία, ισχύει και γι' αυτούς το πενθήμερο με τις ίδιες προϋποθέσεις. Εξ άλλου κατά το άρθρο 6 της από 14.2.84 ΕΓΣΣΕ που δημοσιεύθηκε την Εφημερίδα της Κυβερνήσεως με την 11770/20.3.84 απόφαση του Υπουργού Εργασίας (ΦΕΚ Β' 81)η εβδομαδιαία διάρκεια της εργασίας των μισθωτών ορίστηκε από 1.1.84 σε 40 ώρες, για την απασχόληση δε πέρα από συμβατικό αυτό εβδομαδιαίο ωράριο, έως την συμπλήρωση του νομίμου ανωτάτου ωραρίου εβδομαδιαίας εργασίας (υπερεργασία) καταβάλλεται αμοιβή, σύμφωνα με το άρθρο 9 της 1/82 απόφασης του ΔΔΔΔ Αθηνών που κυρώθηκε με το άρθρο 29 του Ν. 1346/83.Γιά τους εργαζομένους με το σύστημα της πενθήμερης εβδομαδιαίας εργασίας, ως υπερεργασία θεωρείται η κατά τις εργάσιμες μόνο ημέρες της εβδομάδος απασχόληση πέραν των 40 και μέχρι τη συμπλήρωση των 45 ωρών εβδομαδιαίως,δοθέντος ότι με το άρθρο 6 της από 26.2.75 ΕΓΣΣΕ οι ώρες εργασίας δεν μπορούν να υπερβαίνουν τις 9 ημερησίως. Για τους ίδιους εργαζομένους ως υπερωριακή εργασία θεωρείται η απασχόληση πέραν των 9 ωρών ημερησίως, έστω και αν με την απασχόληση αυτή δεν πραγματοποιείται υπέρβαση του νομίμου ανωτάτου ορίου εβδομαδιαίας εργασίας, αφού δεν χωρεί συμψηφισμός της ημερησίας υπερωριακής απασχολήσεως με τις ολιγότερες ώρες απασχολήσεως σε άλλη εργάσιμη ημέρα της ίδιας εβδομάδος. Η εργασία του μισθωτού εντός του νομίμου ωραρίου κατά τα Σάββατα ως έκτη ημέρα υπό το σύστημα της πενθήμερης εργασίας δεν συνυπολογίζεται για τον προσδιορισμό των ωρών υπερεργασίας, ο δε μισθωτός ως απασχοληθείς ακύρως σε ημέρα υποχρεωτικής αναπαύσεως δικαιούται να αξιώσει κατά τις αρχές του αδικαιολογήτου πλουτισμού την απόδοση της ωφέλειας του εργοδότη από την παροχή της εργασίας του αυτής. 

ΚΑΙ... ΑΛΛΑ ΠΟΛΛΑ.... Πενθήμερο - Υπερωρία - Κυριακή. Αρείου Πάγου 247/2003 (Τμ. Β2) Εισηγητής: ΧΡ. ΜΠΑΛΝΤΑΣ Δικηγόροι: Σωτ. Κατσαμπάνης - Αντ. Βασδέκης Δεν ιδρύεται ο λόγος αναιρέσεως αρθρ. 559 αρ. 11 ΚΠολΔ όταν το Δικαστήριο δεν εισήλθε στην αποδεικτική διαδικασία, αλλ' απέρριψε την αγωγή ή την ένσταση ως μη νόμιμη ή αόριστη. Δεν ιδρύεται ο λόγος αναιρέσεως αρθρ. 559 αρ. 19 όταν η έλλειψη ή ανεπάρκεια ή αντίφαση των αιτιολογιών αναφέρεται στη σκέψη της αποφάσεως με την οποία η αγωγή ή η ένσταση εκρίθη απορριπτέα ως μη νόμιμη ή αόριστη. Ως προς την συνδρομή υπερωριακής εργασίας λαμβάνεται υπ' όψη η ημερήσια εργασία: υπερωρία συνιστά η απασχόληση πέρα των 8 ωρών ημερησίως επί 6ημέρου και πέρα των 9 ωρών ημερησίως επί πενθημέρου, έστω και αν με την υπεραπασχόληση αυτή δεν πραγματοποιήται υπέρβαση του οριζομένου από τον νόμο ανωτάτου ορίου εβδομαδιαίας εργασίας. Η εργασία του μισθωτού κατά την Κυριακή ως εβδόμη ημέρα της εξαήμερης απασχολήσεώς του ή το Σάββατο, ως έκτη ημέρα υπό το σύστημα της πενθήμερης εργασίας, δεν αποτελεί υπερωριακή εργασία στο σύνολό της, αλλά μόνον κατά το μέρος της που υπερβαίνει το ανώτατο όριο ημερησίας απασχολήσεως, δηλαδή τις οκτώ ή εννέα ώρες αντίστοιχα 

Α.Π. 1481/2006 [...] Επειδή κατά το άρθρο 6 της από 14-2-1984 εθνικής γενικής συλλογικής συμβάσεως εργασίας,που δημοσιεύθηκε στην Εφημερίδα της Κυβερνήσεως με την απόφαση του Υπουργού Εργασίας 11779/20-3-1984 (ΦΕΚ Β` 81) η εβδομαδιαία διάρκεια της εργασίας των μισθωτών ορίσθηκε από 1-1-1984 σε 40 ώρες, για την απασχόληση δε πέρα από το συλλογικό αυτό εβδομαδιαίο ωράριο έως τη συμπλήρωση του νομίμου ανωτάτου ωραρίου εβδομαδιαίας εργασίας υπερεργασία) καταβάλλεται αμοιβή, σύμφωνα με το άρθρο 9 της 1/1982 αποφάσεως του Δ.Δ.Δ.Δ. Αθηνών που κυρώθηκε με το άρθρο 29 του ν. 1346/1983. Ειδικά για τους εργαζομένους με το σύστημα της πενθήμερης εβδομαδιαίας εργασίας, ως υπερεργασία θεωρείται η απασχόληση πέραν των 40 και μέχρι τη συμπλήρωση 45 ωρών εργασίας εβδομαδιαίως γιατί σύμφωνα με το άρθρο 6 της από 26-2- 1975 Ε.Γ.Σ.Σ.Ε., που κυρώθηκε με το Ν. 133/1975 οι ώρες εργασίας δεν μπορούν να ξεπερνούν τις 9 ημερησίως. Εξάλλου με το άρθρο 42 παρ. 4-9 του Ν.1876/1990 καθιερώθηκε πενθήμερη εβδομαδιαία εργασία για τους μισθωτούς εμπορικών καταστημάτων με διάρκεια 40 ωρών. Από το συνδυασμό των διατάξεων αυτών προκύπτει ότι για όσους απασχολούνται επί πέντε ημέρες την εβδομάδα 1) η υπερεργασία είναι δυνατόν να πραγματοποιηθεί στις εργάσιμες ημέρες της εβδομάδος και 2) η εργασία του μισθωτού κατά την Κυριακή ή το Σάββατο ως έκτη ημέρα υπό το σύστημα της πενθήμερης εργασίας δεν αποτελεί υπερεργασία δηλαδή δεν συνυπολογίζεται για τον προσδιορισμό των ωρών υπερεργασίας. Στην προκείμενη περίπτωση το Εφετείο, όπως προκύπτει από προσβαλλόμενη απόφασή του, δέχθηκε ότι ο αναιρεσίβλητος εργαζόταν, υπό το σύστημα της πενθήμερης εργασίας, κάθε Δευτέρα, Τετάρτη και Σάββατο επί 6 ώρες την ημέρα και κάθε Τρίτη, Πέμπτη και Παρασκευή επί 9 ώρες την ημέρα, ήτοι συνολικά επί 45 ώρες την εβδομάδα, πραγματοποιώντας έτσι υπερεργασία 5 ωρών εβδομαδιαίως. Με την κρίση του αυτή το Εφετείο, που συνυπολόγισε στην υπερεργασία και την εργασία του Σαββάτου, παραβίασε τις παραπάνω ουσιαστικού δικαίου διατάξεις, κατά το βάσιμο δεύτερο, κατά το πρώτο μέρος του, από το άρθρο 559 αριθ. 1 του ΚΠολΔ, λόγο της αναιρέσεως. doctor 

Α.Π. 2161/2007 Αναιρετικοί λόγοι. Δεν ιδρύεται κανένας αναιρετικός λόγος όταν στο δικόγραφο δεν περιέχεται μείζονα πρόταση στην οποία να διαλαμβάνονται οι κανόνες δικαίου που εφαρμόστηκαν. Υπολογισμός των ωρών παροχής υπερεργασίας και υπερωριακής απασχόλησης, καθώς και των αντίστοιχων ποσοστών προσαύξησης που δικαιούται ο μισθωτός. Σε περίπτωση πενθήμερης εβδομαδιαίας απασχόλησης η παροχή εργασίας και 6η μέρα, εκτός Κυριακής ή εξαιρετέας ημέρας, ο μισθωτός δικαιούται αποζημίωση κατά τις διατάξεις του αδικαιολογήτου πλουτισμού ακόμα κι αν εργάστηκε λιγότερες ώρες κατά το εβδομαδιαίο ωράριό του. Παροχή πρόσθετης εργασίας. Εφόσον είναι συναφής με την κύρια οφείλεται ο ειθισμένος μισθός. (Αναίρεση της 1990/2006 Εφετείου Αθηνών). Δ.Ε.Ν. 2008, σελ.290-293. ******************* Α.Π. 101/2008 Ως προς τη συνδρομή υπερωριακής εργασίας, λαμβάνεται υπ΄ όψιν, όχι η εβδομαδιαία, αλλά η ημερήσια εργασία, διότι υπερωριακή εργασία υφίσταται, όταν ο εργαζόμενος απασχοληθεί πέραν των οκτώ ωρών ημερησίως (ή πέραν των εννέα ωρών, εάν πρόκειται για απασχολούμενο με σύστημα πενθήμερης εβδομάδας εργασίας), έστω και εάν με την υπεραπασχόληση αυτή δεν πραγματοποιείται υπέρβαση του νομίμου ανωτάτου ορίου εβδομαδιαίας εργασίας, αφού δεν χωρεί συμψηφισμός της ημερησίας υπερωρίας με τις λιγότερες ώρες εργασίας ή με την πραγματοποιηθείσα εργασία σε άλλη εργάσιμη ημέρα της ιδίας εβδομαδιαίας περιόδου. Αντιθέτως, ως προς τη συνδρομή υπερεργασίας κριτήριο αποτελεί, όχι η ημερησία, αλλά η εβδομαδιαία απασχόληση, και μάλιστα εκείνη η οποία πραγματοποιείται κατά τις εργάσιμες ημέρες της εβδομάδας. Επομένως, εάν ο εργαζόμενος, απασχολούμενος μετά την 1-1-1984, δεν υπερβεί κατά τις ημέρες αυτές το συμβατικό εβδομαδιαίο όριο των 40 ωρών, δεν δικαιούται την οικεία πρόσθετη αμοιβή (ωρομίσθιο επαυξημένο κατά 25%), διότι δεν έχει πραγματοποιήσει υπερεργασία. Το ίδιο συμβαίνει και όταν ο χρόνος της εβδομαδιαίας εργασίας έχει υπερβεί το όριο των ωρών λόγω απασχολήσεως του εργαζομένου Κυριακή ή άλλη ημέρα αναπαύσεως, αφού οι ώρες της εργασίας αυτής, για την οποία υφίσταται ειδική και αυτοτελής νομοθετική πρόνοια, δεν συναριθμούνται με τις ώρες των εργασίμων ημερών της ιδίας εβδομάδας στις οποίες και μόνο αποβλέπει η ρύθμιση της υπερεργασίας. Λόγος αναιρέσεως εκ της ΚΠολΔ 559 αρ. 9. Ως "αίτηση", κατά την έννοια της διατάξεως αυτής, νοείται κάθε αυτοτελής αίτηση των διαδίκων με την οποία ζητείται η παροχή έννομης προστασίας, υπό οποιαδήποτε νόμιμη μορφή αυτής και η οποία δημιουργεί αντίστοιχη εκκρεμότητα δίκης (αναιρεί εν μέρει την Εφετείου Λαρίσης 617/2006). Δ.Ε.Ν. 2008, σελ.282-284. doctor 

μπορω να κανω μια ερωτηση? δεν μπορεσα να διαβασω οσα γραψατε γιατι καταλαβαινω τα μισα. ειμαι υπαλληλος γραφειου σε μαγαζι. δουλευω συνεχομενο ωραριο Τριτη - Σαββατο. μεσα σε ενα μηνα μου εχει ζητηθει να δουλεψω 3 Δευτερες γυρω στις 4 ωρες την καθε φορα. μπορω εγω αυτες τις μερες να τις απαιτησω και να τις παρω σε αδεια? το ρεπο μου το εχασα ετσι κι αλλιως ειτε δουλεψα 2 ωρες ειτε 8. αν δεν μπορω να τις παρω σε αδεια πως θα επρεπε να τις πληρωθω? υπερωριες δεν κανω γενκοτερα τις κανονικες ημερες και για αυτο δεν το εχς ψαξει. αλλα να χανω τις μερες του ρεπο μου και συχρονως να ειμαι στον 7ο μηνα εγκυμοσυνης ..... χανω και εγω την ξεκουραση μου. αν μπορει καποιος να μου απαντησει. ευχαριστω 

"[...]η εργασία του μισθωτού κατά το Σάββατο αποτελεί υπερωριακή εργασία μόνο εάν υπερβαίνει το νόμιμο όριο ημερήσιας απασχόλησης, δηλαδή το οκτάωρο. Η επί 8ωρο εκούσια ή εξαναγκασμένη παροχή εργασίας κατά τα Σάββατα, ημέρα υποχρεωτικής ανάπαυσης λόγω εξάντλησης του 5νθημέρου, απαγορευομένη από κανόνα δημοσίας τάξεως είναι άκυρη και γεννά απαίτηση απόδοσης της ωφέλειας του εργοδότη από την παροχή μιας τέτοιας εργασίας κατά τις αρχές του αδικαιολογήτου πλουτισμού κατ'αρ.904 Α.Κ." (Α.Π.1413/2009, Δ.Ε.Ν. 2010 (1551), σσ.13-21). 

Ναι Δημήτρη μου .. αλλά ο Λοβέρδος ανακοίνωσε προσαύξηση 100% .. 
Σύμφωνα με το άρθρο 8 του Ν. 3846/10 (ΦΕΚ 66 Α/11-5-2010), το οποίο επιγράφεται «Εργασία που παρέχεται την έκτη ημέρα της εβδομάδος κατά παράβαση του πενθημέρου», ορίζονται τα εξής: «Η εργασία, που παρέχεται την έκτη ημέρα της εβδομάδος, κατά παράβαση του συστήματος πενθήμερης εργασίας, ανεξάρτητα από τις προβλεπόμενες κυρώσεις, αμείβεται με το καταβαλλόμενο ημερομίσθιο προσαυξημένο κατά 30%. Δεν υπάγονται στη διάταξη αυτή οι απασχολούμενοι σε ξενοδοχειακές και επισιτιστικές επιχειρήσεις». Συνεπώς δεν ισχύουν πλέον όλες οι προαναφερθείσες δικαστικές αποφάσεις στο παρόν θέμα. 

(Εργαζόμενος) Δηλαδή σε περίπτωση που πραγματοποιηθει εργασια 6 ημερων εντος 1 εβδομαδος με καθεστως 5ημερης εργασιας και δεν δωθει ρεπο πληρωνονται οι ωρες με προσαυξηση 30%? Επισης σε μερικη απασχοληση (4ωρο) Αν πραγματοποιηθουν 5 ωρες εργασιας ΚΥΡΙΑΚΗ και χωρις να δωθει αναπληρωματικο ρεπο δινεται το: [ωρομισθιο+ (ωρομισθιο*75%)+ (ωρομισθιο*30%)+(ωρομισθιο*10%)]*5 ..?? (Το (ωρομισθιο*10%) το παιρνω αφορμωμενος απο το αρθρο 2 παρ. 11 του Ν. 3846/10 (Α Μερος) [...Αν παρασχεθεί εργασία πέραν της συμφωνημένης, ο μερικώς απασχολούμενος δικαιούται αντίστοιχης αμοιβής με προσαύξηση 10%.] ) Ευχαριστω εκ των προτέρων για την βοηθεια σας. 

Μια διορθωση στο παραπανω. [ωρομισθιο+ (ωρομισθιο*75%)+ (ωρομισθιο*30%)]*4+ ωρομισθιο+(ωρομισθιο*10%)+(ωρομισθιο*75%)+ (ωρομισθιο*30%)=πληρωμη της μερας του παραδειγματος. (Εκανα το σφαλμα να βαλω την 10% προσαυξηση και στις 5 ωρες ενω μπαινει μονο στην +1) 

περι Κυριακης http://www.capital.gr/law/articles.asp?id=668964&subcat=106 το 30% και το 10% ΕΩΣ ΣΗΜΕΡΑ ....ακομη ισχυουν διοτι θα αλλαξουν σιγουρα και αυτα! απορια. υπαρχουν ακομη εργοδοτες ,που πληρωνουν την προσθετη εργασια? μπραβο!! 
